**ΠΑΡΑΡΤΗΜΑ Α**

**1. Όνομα Διευθυντή:**

**ΖΑΧΑΡΙΑΔΗΣ ΣΠΥΡΟΣ**

**2. Πρόσωπο επικοινωνίας:**

**ΧΡΥΣΑΦΗ ΜΑΡΙΑ**

**3. Τίτλος καλής /ών πρακτικής/ών ή δράσης/εων**

**ΜΑΖΙ ΦΤΙΑΧΝΟΥΜΕ ΕΝΑ ΑΝΘΡΩΠΙΝΟ ΣΧΟΛΕΙΟ**

**4. Στόχος/οι**

* Να δημιουργήσουμε ένα ασφαλές σχολικό περιβάλλον, απαλλαγμένο από βίαιες και παραβατικές συμπεριφορές.
* Να φτιάξουμε ένα ανθρώπινο σχολείο, στηριζόμενο σε δημοκρατικές αρχές και αξίες.
* Να καλλιεργήσουμε συνεργατικό πνεύμα μεταξύ όλων των εμπλεκόμενων στο σχολικό χώρο.
* Να εμπνεύσουμε τα παιδιά σε θέματα εθελοντισμού και αλτρουϊστικών πράξεων και στάσεων.
* Να προάξουμε την κριτική σκέψη.

**5. Περιγραφή σύνδεσης των πρακτικών ή δράσεων με Σχέδιο Αγωγής Υγείας και Πρόληψης της Παραβατικότητας ή το Ενιαίο Σχέδιο Βελτίωσης της Σχολικής Μονάδας.**

Στην αρχή της φετινής σχολικής χρονιάς αφού συστάθηκε η επιτροπή Αγωγής Υγείας και Πρόληψης της Παραβατικότητας αποτελούμενη από εκπαιδευτικούς του σχολείου μας ήρθε σε επαφή με το σύνδεσμο γονέων και το κεντρικό μαθητικό συμβούλιο του σχολείου μας και δημιούργησαν μια ομάδα που θα σχεδίαζε και θα υλοποιούσε το Ενιαίο Σχέδιο Βελτίωσης της Σχολικής Μονάδας. Η ομάδα αυτή διενέργησε μια έρευνα με το ερωτηματολόγιο εκτίμησης συμπεριφορών σχολικής βίας και παραβατικότητας του Υ.Π.Π και με βάση τα αποτελέσματα της και αφουγκραζόμενη τις ανησυχίες και προτάσεις από όλους τους εμπλεκόμενους διαμόρφωσε το Σχέδιο Βελτίωσης της Σχολικής Μονάδας. Στη συνέχεια χάραξε και υλοποίησε τις δράσεις που θα βοηθούσαν στην Βελτίωση της Σχολικής Μονάδας.

**6. Περιγραφή καλής/ών πρακτικής/ών ή δράσης/ων**

* Σε συνεργασία με το πανεπιστήμιο Uclan ξεκινήσαμε βιωματικά εργαστήρια στο χώρο του σχολείου, διάρκειας 13 βδομάδων. Στο πρόγραμμα λαμβάνουν μέρος 10 μαθητές ( 5 αγόρια , 5 κορίτσια) που κατά τη γνώμη μας χρειάζονται να αναπτύξουν τον συναισθηματικό τους κόσμο και κυρίως να μάθουν να διαχειρίζονται τα συναισθήματά τους με έμφαση στο συναίσθημα του θυμού.
* Δραστηριοποίηση ομάδας διαμεσολάβησης καθηγητών και μαθητών Β΄ και Γ΄ τάξης ,οι οποίοι εκπαιδεύτηκαν κατά την περσινή σχολική χρονιά, ώστε να επιλύουν συγκρούσεις μεταξύ μαθητών.
* Δραστηριοποίηση ομάδας καθηγητριών που έχουν εκπαιδευτεί για την αναγνώριση και πρόληψη περιπτώσεων εκφοβισμού.
* Συνεργασία με την Ομάδα Άμεσης Παρέμβασης (ΟΑΠ) για εφαρμογή προγράμματος εναλλακτικής μάθησης με αγορά υπηρεσιών εξωτερικού συνεργάτη, με σκοπό την απάμβλυνση της παραβατικής συμπεριφοράς.

Στο πρόγραμμα συμμετέχουν πέντε παιδιά τα οποία με τη βοήθεια και καθοδήγηση των δύο σχολικών συνεργατών παρουσιάζουν βελτίωση στα μαθήματα και στη συμπεριφορά τους. Το πρόγραμμα ισχύει για όλη τη σχολική χρονιά.

* Ενεργοποίηση των μαθητών για συμμετοχή σε φιλανθρωπικές δράσεις εθελοντισμού/προσφοράς και εκδηλώσεις με σκοπό την ευαισθητοποίηση και ενεργοποίησή τους(έρανοι, Ερυθρός Σταυρός, κάλαντα, παζαράκια, σχολικές εκδηλώσεις).
* Έξι μαθητές της Β΄ τάξης του σχολείου μας έλαβαν μέρος στο 188ο Μαθητικό συνέδριο Αγωγής Υγείας ενάντια στις ουσίες εξάρτησης που διοργάνωσε το Υπουργείο παιδείας σε συνεργασία με το Υπουργείο Υγείας και το Υπουργείο Δικαιοσύνης.
* Μαθητής της Γ΄ τάξης του σχολείου μας έχει επιλεγεί ως σύμβουλος της Επιτρόπου Προστασίας των Δικαιωμάτων του Παιδιού και συμμετέχει ενεργά στις συναντήσεις των συμβούλων με την Επίτροπο.
* Μαθητές της Γ΄ τάξης του σχολείου μας έλαβαν μέρος σε βιωματικά εργαστήρια για την οδική ασφάλεια,από τον υπεύθυνο Οδικής Ασφάλειας κλάδου Τροχαίας Λ/κας κύριο Κυριάκο Παντελή.
* Όλοι οι μαθητές της Α΄ τάξης παρακολούθησαν διάλεξη για την οδική ασφάλεια, από την κυρία Λένα Κατελάρη πρόεδρο του ιδρύματος « Γιώργος Μαυρίκιος».
* Τηγανοκίνηση: Λαμβάνουν μέρος στο πρόγραμμα «τηγανοκίνηση», μαθητές, εκπαιδευτικοί και προσωπικό του σχολείου μας, η συλλογή τηγανέλαιου συμβάλλει στην προστασία του περιβάλλοντος. Τα λεφτά από το πρόγραμμα αυτό θα χρησιμοποιηθούν για την παραγωγή βίντεο με θέμα τους υδροβιότοπους της περιοχής Λιβαδιών ( λίμνη Λιβαδιών και Ορόκλινης) και την προώθηση του για να αναδείξουμε την περιοχή μας ως χειμερινού Τουριστικού Προορισμού..
* Νέοι Δημοσιογράφοι για το περιβάλλον

Στο πρόγραμμα αυτό λαμβάνουν μέρος 15 παιδιά και ασχολούνται με ένα οικολογικό τοπικό πρόβλημα. Το θέμα που διάλεξαν τα παιδιά είναι «Οι δεξαμενές πετρελαιοειδών και το οικολογικό μέλλον της περιοχής». Με τη βοήθεια του καθηγητή της Βιολογίας έκαναν έρευνα, πήραν συνεντεύξεις από ειδικούς και αρμόδιους φορείς και παρουσίασαν την εργασία τους σε άρθρο και βίντεο.

* Στο σχολείο μας ανακυκλώνουμε:

Μπαταρίες σε συνεργασία με την Α.Φ.Η.Σ Κύπρου

Χαρτί, πλαστικά σε συνεργασία με τον οργανισμό Green Dot Cyprus. Τοποθετήθηκαν ειδικοί πράσινοι κάδοι στην αυλή για τα πλαστικά μπουκάλια καθώς και μικροί κάλαθοι στις τάξεις για ανακύκλωση χαρτιού και πλαστικών

**7. Διασύνδεση των πρακτικών ή δράσεων με το ιδιαίτερο περιβάλλον της σχολικής μονάδας**

Στο Ενιαίο Σχέδιο Βελτίωσης της Σχολικής Μονάδας λήφθηκαν υπόψη τα αποτελέσματα της έρευνας που διεξάχθηκε στο σχολείο μας και οι προτάσεις των εμπλεκομένων γι΄αυτό και οι δράσεις που καθορίστηκαν ήταν στοχευμένες και σκοπό είχαν τη βελτίωση της σχολικής μονάδας.

**8. Περιγραφή χρονοδιαγράμματος υλοποίησης των πρακτικών ή δράσεων**

Κατά τη διάρκεια της σχολικής χρονιάς 2019-20 θα έχουν ολοκληρωθεί όλες οι δράσεις.

**9. Σύνδεσμος στον οποίο είναι αναρτημένο το Αρχείο Καλών Πρακτικών και Δράσεων.**

Η παρουσίαση του Αρχείου σε power point και αφίσα θα σταλούν σε email.

**10. Εμπλεκόμενοι φορείς**

* ΟΑΠ
* Uclan Cyprus
* Παιδαγωγικό Ινστιτούτο Κύπρου
* Τροχαία Λάρνακας
* Ευρωπαϊκό Πανεπιστήμιο Κύπρου
* Σύνδεσμος Γονέων και Κηδεμόνων Γυμνασίου Λιβαδιών
* Σχολική Εφορεία Λιβαδιών
* Ίδρυμα « Γιώργος Μαυρίκιος»

**11. Αξιολόγηση των πρακτικών ή δράσεων από το σχολείο**

Ερωτηματολόγιο εκτίμησης συμπεριφορών σχολικής βίας και παραβατικότητας του Υ.Π.Π στην αρχή αλλά και στο τέλος της σχολικής χρονιάς και ετοιμασία τελικής έκθεσης προόδου.

**12. Προσθετική αξία των πρακτικών ή δράσεων στο ιδιαίτερο περιβάλλον της σχολικής μονάδας**

Πιστεύουμε ότι με τις δράσεις που αναπτύξαμε στο σχολείο μας μειώθηκαν σημαντικά παραβατικές συμπεριφορές μαθητών μας αλλά και πολλοί μαθητές ευαισθητοποιήθηκαν σε θέματα εθελοντισμού , οικολογίας, αισθητικής του χώρου και των τάξεων.

**13. Σύνδεσμος στον οποίο είναι αναρτημένα τα έντυπα συγκατάθεσης των γονέων / κηδεμόνων**

Θα σταλούν σε email

